AFRIKAANSE OPSOMMING: Hierdie studie ondersoek die spraakhandeling van weiering in opvoedkundige kontekste in isiXhosa. Die spraakuiting word gebruik om 'n versoek te aanvaar of te weier. Die versoek kan gemaak word deur 'n vriend, ouer, skoolhoof, ens. Die gesag van die persoon wat die versoek maak is baie belangrik, want dit veroorsaak dat die ontvanger van die versoek deeglik dink voordat hy/sy dit weier. Dit word veroorsaak deurdat die ontvanger van die versoek bang is om die gesig ('face') van die versoeker te beskadig. Die regte wat mense het, maak dit moeilik vir die persoon met gesag om sy/haar magte te gebruik op 'n wyse wat onbehoorlik is, want mense behoort aan vakbonde wat hulle regte beskerm. Byvoorbeeld, 'n onderwyser versoek verlof want hy wil voorsorg gaan maak vir sy seun wat terugkeer uit die inisiasieskool. In hierdie gval is die skoolhoof nie in staat om die versoek volledig te weier nie, alhoewel die eksamens binnekort geskryf sal word. Die skoolhoof gebruik sekere strategieë om die onderwyser te oortuig van die belangrikheid van die eksamens. In die Departement van Onderwys, is daar 'n distriksdirekteur en sy span, verantwoordelik vir sekere departemente, die skoolinspekteurs, vakadviseurs, skoolhoofde, onderwysers en leerders. Elkeen van die genoemde persone het die reg om versoeke te rig. Sommige persone maak gebruik van beleefdheidstrategieë in die weiering of reg van 'n versoek.